ભોજન માટે ઉપસ્થિત અન્ન અત્યંત મધુર તથા સારી રીતે પકાવેવું હોવું જોઈએ. બ્રાહ્મણે ભોજન સમયે કદી આંસુ ન વહાવવાં જોઈએ. ક્રોધ ન કરવો. અસત્ય ન બોલવું. પગથી અન્ન સ્પર્શ ન કરવો. પીરસતી વખતે અન્નને હલાવવું ન જોઈએ આંસુ વહાવવાથી શ્રાદ્ધાન્ન ભૂતોને, ક્રોધ કરવાથી શત્રુઓને, અસત્ય બોલવાથી કૂતરાંને, પગ અડાવવાથી રાક્ષસોને અને અન્ન ઉછાળવાથી પાપીઓને તે અન્ન પ્રાપ્ત થાય છે. પિતૃઓ સુધી પહોંચતું નથી.